U-I-129/99
Natisni
Opravilna št.:
U-I-129/99
Datum odločitve:
21. 6. 2001
Objavljeno:
OdlUS X, 129
ECLI:
ECLI:SI:USRS:2001:U.I.129.99
Akt:
Zakon o zaposlovanju tujcev (Uradni list RS, št. 33/92) (ZZT), 2. odst. 24. čl.
Izrek:
Postopek za preizkus pobude za začetek postopka za oceno ustavnosti drugega odstavka 24. člena Zakona o zaposlovanju tujcev (Uradni list RS, št. 33/92) se ustavi.
Evidenčni stavek:
Ker je izpodbijana ureditev bila spremenjena, pobudnik pa v določenem roku ni dal podatkov, potrebnih za nadaljevanje postopka, zato je Ustavno sodišče postopek za preizkus pobude ustavilo.
Geslo:
Ustavno sodišče, ustavitev postopka zaradi prenehanja veljavnosti izpodbijanega predpisa med postopkom.
Ustavno sodišče, presoja predpisa, ki je med postopkom prenehal veljati.
Pravna podlaga:
Zakon o Ustavnem sodišču (ZUstS), 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Ivica Jagarinc, Ljubljana
Datum vloge:
20. 1. 1997
Vrsta odločitve:
sklep
Vrsta rešitve:
ustavitev
Dokument:
US20858
Dokument v PDF obliki:
U-I-129-99.pdf
116 KB
Prenesite datoteko
U-I-129/99
21. 6. 2001
S K L E P
Ustavno sodišče je v postopku za preizkus pobude Ivice Jagarinca iz Ljubljane, ki ga zastopa Maja K. Tratar, odvetnica v Ljubljani, na seji dne 21. junija 2001
s k l e n i l o:
Postopek za preizkus pobude za začetek postopka za oceno ustavnosti drugega odstavka 24. člena Zakona o zaposlovanju tujcev (Uradni list RS, št. 33/92) se ustavi.
O b r a z l o ž i t e v
1. Pobudniku je bila vloga za sprejem v slovensko državljanstvo zavrnjena na podlagi tretjega odstavka 40. člena Zakona o državljanstvu Republike Slovenije (Uradni list RS, št. 1/91-I in nasl. - v nadaljevanju ZDRS), ker naj bi predstavljal nevarnost za obrambo in varnost države. Na Ustavno sodišče je vložil ustavno pritožbo, vendar z njo ni uspel, ker je bila prepozna.
Iz te ustavne pritožbe je bila izločena obravnavana pobuda.
Pobudnik izpodbija drugi odstavek 24. člena Zakona o zaposlovanju tujcev (ZZT), ki določa, da "Oseba, ki ji je bila v postopku za sprejem v državljanstvo Republike Slovenije izdana negativna odločba po drugem ali tretjem odstavku 40. člena ZDRS, ne more pridobiti delovnega dovoljenja." Meni, da je izpodbijana določba v nasprotju z 8., 14., 15., 23., 34., 49 in 153. členom Ustave.
2. Z uveljavitvijo Zakona o zaposlovanju in delu tujcev (Uradni list RS, št. 66/2000 - ZZDT) je izpodbijana določba prenehala veljati. Zaposlovanje tujcev je sedaj urejeno drugače, položaj tujcev, ki so državljani držav naslednic nekdanje SFRJ, pa ureja še poseben zakon (Zakon o urejanju statusa državljanov drugih držav naslednic nekdanje SFRJ v Republiki Sloveniji, Uradni list RS, št. 61/99 - ZUSDDD).
3. O ustavnosti in zakonitosti določb, ki med postopkom prenehajo veljati, odloča Ustavno sodišče skladno s 47. členom Zakona o Ustavnem sodišču (Uradni list RS, št. 15/94 - v nadaljevanju ZUstS) le pod pogojem, da posledice zatrjevane neustavnosti ali nezakonitosti niso bile odpravljene. Glede na to je Ustavno sodišče pobudnika pozvalo, naj sporoči, če vztraja pri vloženi pobudi za oceno izpodbijane določbe po prenehanju njene veljavnosti. Pri tem je bil opozorjen na posledice, če ne bo odgovoril. Pobudnik na poziv v danem roku ni odgovoril.
4. Glede na to, da je izpodbijana ureditev spremenjena, pobudnik pa v določenem roku ni dal podatkov, potrebnih za nadaljevanje postopka, je Ustavno sodišče postopek za preizkus pobude ustavilo.
5. Ustavno sodišče je sprejelo ta sklep na podlagi tretjega odstavka 28. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Ciril Ribičič, dr. Mirjam Škrk in dr. Lojze Ude. Sklep je sprejelo soglasno.
P r e d s e d n i k
Franc Testen